Diari Oficial de la Generalitat Valenciana


Sumari del DOGV 311, del 02-12-1985 (1985/805380)

RESOLUCIÓ de 18 de novembre de 1985, de la Conselleria d'Economia i Hisenda, per la qual es convoquen 10 beques per a post-graduats.
------------------------------------------------------------------------------------------------------------------------------------

### Dades del document

Número de DOGV
:   311

Data del DOGV
:   02-12-1985

Secció del DOGV
:   ALTRES DISPOSICIONS

Número del document
:   1985/805380


Data del document
:   18-11-1985

Organisme emissor
:   Conselleria d'Economia i Hisenda

Tipus de document
:   Resolució

Resolució de 18 de novembre de 1985, de la Conselleria d'Economia i Hisenda, per la qual es convoquen 10 beques per a postgraduats.  
Per tal de promoure i fomentar l'estudi i la investigació sobre la realitat econòmica, política i social de la Comunitat Valenciana, la Conselleria d'Economia i Hisenda ha resolt convocar 10 beques per a llicenciats en Dret o en Ciències Econòmiques i Empresarials, d'acord amb les bases que es detallen d'aquesta Resolució.   
BASES DE LA CONVOCATORIA  
1. Termini de sol·licitud  
Les beques convocades hauran de sol·licitar-se a partir de l'endemà de la publicació d'aquesta Convocatòria en el Diari Oficial de la Generalitat Valenciana, i fins el 16 de desembre de 1985.   
2. Dotacions  
1. Les dotacions de les beques seran de 70.000 pessetes mensuals cada una.   
2. Inclusió en pòlissa col·lectiva d'assistència mèdica amb una companyia privada.   
3. Requisits de les sol·licituds  
Per optar a aquestes beques els sol·licitants hauran de reunir els requisits següents:   
- Tenir la nacionalitat espanyola.   
- Haver obtingut en els darrers anys el títol de Llicenciat en Dret o en Ciències Econòmiques i Empresarials i tenir el corresponent títol expedit a l'efecte.   
4. Període i condicions de fruïment  
El període de fruiment de la beca és de 12 mesos i el perceptor d'aquestes ajudes haurà d'incorporar-se el 2 de gener de 1986.   
S'entendrà que el becari que no s'incorpore al seu centre de destinació en el termini establert, renuncia a la beca que li haja estat atorgada.   
Les beques seran incompatibles amb el fruïment de qualsevol altre tipus d'ajuda o beca, i amb la percepció de qualsevol tipus de remuneració.   
5. Formulació de sol·licituds  
Els impresos de sol·licitud seran remesos a la Secretaria General de la Conselleria d'Economia i Hisenda, carrer Colom, 48, 4.ª, 46239-València, i hauran d'anar acompanyats dels documents següents:   
1. Certificació acadèmica personal completa i acreditativa de la titulació exigida, l?original i la fotocòpia degudament compulsada per les autoritats acadèmiques competents.   
2. Currículum vitae, del qual formaran part les dades personals, data de naixement, adreça, telèfon i una foto de carnet, expedient acadèmic i qualsevol altre document que acredite la possessió d'altres títols o mèrits docents, professionals, coneixements d'idiomes, etc.   
6. Procés de selecció i concessió de beques  
Les beques seran adjudicades per un jurat, presidit pel Conseller d'Economia i Hisenda, i del qual formaran part com a vocals:   
- El Secretari General de la Conselleria d'Economia i Hisenda.   
- El Director General d'Economia.   
- El Director General de Política Financera.   
- L'Interventor General de la Generalitat Valenciana.   
- Un funcionari designat pel Conseller d'Economia i Hisenda.   
El Jurat es reunirà dins del termini dels deu dies següents a l'acabament del termini de presentació de candidatures i podrà convocar a tots aquells candidats que considere convenients per comprovar, mitjançant entrevista, aquells extrems i mèrits adduïts que estime d'interés.   
El Jurat podrà declarar deserta totalment o parcial l'adjudicació de les beques convocades.   
El veredicte del Jurat es farà públic en el Diari Oficial de la Generalitat Valenciana i els candidats, pel fet de sol·licitar la beca, renuncien a tota mena d'acció judicial o extrajudicial contra el veredicte del Jurat i accepten íntegrament el contingut d?aquesta Convocatoria.   
7. Obligacions dels becaris  
1. Els becaris realitzaran aquelles activitats que els siguen encomanades per les distintes Direccions Generals de la Conselleria d'Economia i Hisenda, per tal d'assolir els objectius i la pràctica professional i formació que la Convocatòria persegueix.   
2. Els becaris estaran obligats a tenir una dedicació a les activitats a què fa referència el punt anterior, segons les normes pròpies del Centre en què es realitzen.   
3. La Conselleria d'Economia i Hisenda s'encarregarà de les activitats dels becaris, així com de resoldre les incidències que es produesquen durant el període de fruïment de les beques.   
4. La Conselleria d'Economia i Hisenda podrà deixar sense efecte les beques si es produís incompliment de les obligacions per part dels becaris.   
València, 18 de novembre de 1985.   
El Conseller d'Economia i Hisenda,  
ANTONI BIRLANGA I CASANOVA